paragraph_text: Glumci prvog filma vratili su se za nastavak, te su se priključili Kenneth Branagh, Jason Isaacs i Gemma Jones. Bio je to posljednji film u kojem je Richard Harris prikazan kao profesor Albus Dumbledore, zbog njegove smrti iste godine. Glavno snimanje je započelo u studenom 2001. godine, samo tri dana nakon izlaska prvog filma. Snimano je u filmskim studijima Leavesden i povijesnim zgradama širom Velike Britanije, kao i na otoku Man. Snimanje filma zaključeno je u srpnju 2002.